# PRAVIDLÁ PREDAJNEJ AKCIE

Účelom tohto dokumentu je úplná a jasná úprava pravidiel predajnej akcie **„Naučte sa variť v parnej rúre“** (ďalej len „**predajná akcia**“). Úplné a účinné znenie je k dispozíci na adrese [www.aeg.sk/Plan--Design/Series/Pecieme-v-pare/](http://www.aeg.sk/Plan--Design/Series/Pecieme-v-pare/)

## 1. ****USPORIADATEĽ PREDAJNEJ AKCIE****:

Usporiadateľom predajnej akcie je spoločnosť Electrolux Slovakia s.r.o., so sídlom na Galvaniho 17/B, 821 04 Bratislava, IČO: 31 358 446 (ďalej len „**usporiadateľ**“).

## 2. ****DÁTUM A MIESTO KONANIA PREDAJNEJ AKCIE****:

Predajná akcia sa koná v termíne od 1. júna 2016 od 00:00 hod do odvolania akcie na území Slovenskej republiky u vybraných predajcov značky AEG (zoznam týchto predajcov je zverejnený na [www.aeg.sk/Plan--Design/Series/Pecieme-v-pare/](http://www.aeg.sk/Plan--Design/Series/Pecieme-v-pare/) ).

## 3. ****ÚČASTNÍK PREDAJNEJ AKCIE****:

Účastníkom predajnej akcie sa môže stať len fyzická osoba staršia ako 18 rokov s trvalým bydliskom v Slovenskej republike, ktorá splní pravidlá predajnej akcie (ďalej len „**účastník**“).

## 4. ****VÝROBKY ZARADENÉ DO PREDAJNEJ AKCIE****:

1. Zákazník, ktorý si v danom období kúpi vybraný model multifunkčnej parnej rúry AEG, podľa týchto pravidiel, získa právo zúčastniť sa zadarmo kurzu varenia zameraného na multifunkčné parné rúry pre 1 osobu v hodnote 69 eur vrátane DPH. Ďalej má možnosť objednať si tento špeciálny kurz pre druhú osobu za zvýhodnenú cenu 15 eur vrátane DPH.
2. Predajná akcia sa vzťahuje na nasledujúce modely multifunkčných parných rúr AEG: **BE501472NM, KP8404001M, KS8454801M, BS731410NM, BS731442NM, BS731472NM, BS731470NM, BS931440NM, BS931470NM, BS836480NM, BS836480PM, BS836680NM a BS836680PM.**

## 5. ****PODMIENKY PRE ÚČASŤ NA PREDAJNEJ AKCII****:

1. Nákup jedného z vyššie uvedených výrobkov u vybraných predajcov AEG, uvedených na adrese [www.aeg.sk/Plan--Design/Series/Pecieme-v-pare/](http://www.aeg.sk/Plan--Design/Series/Pecieme-v-pare/) v lehote od 1. júna 2016 00:00 hod do odvolania akcie.
2. Nákup je potrebné zaregistrovať a v rámci registrácie si vybrať požadovaný termín. Po overení registračných údajov bude registrácia potvrdená emailom.
3. Kompletné a správne vyplnenie online registračného formulára na webovej stránke [www.peciemevpare.akcia-aeg.sk](http://www.peciemevpare.akcia-aeg.sk) a jeho odoslanie v lehote predajnej akcie. Na registráciu je potrebná kúpna zmluva alebo daňový doklad, ktoré slúžia ako doklad o nákupe uvedených spotrebičov. V prípade odstúpenia od kúpnej zmluvy pred konaním kurzu zaniká právo na plnenie v rámci predajnej akcie. Zákazník si môže účasť na kurze pri odstúpení od zmluvy zabezpečiť na vlastné náklady pre seba aj ďalšiu osobu za plnú cenu 69 eur vrátane DPH v termíne konania kurzu na mieste.
4. Nákup je potrebné zaregistrovať najneskôr do **odvolania akcie** a v rámci registrácie si vybrať požadovaný termín. Dostupné termíny sú uvedené na stránke [www.peciemevpare.akcia-aeg.sk](http://www.peciemevpare.akcia-aeg.sk)
5. Po overení registračných údajov registráciu potvrdíme emailom.
6. Odoslaním registračného formulára účastník potvrdzuje, že pochopil tieto pravidlá, súhlasí s nimi a zúčastní sa predajnej akcie za tu uvedených podmienok.
7. Príslušný bonus je možné uplatniť vždy len raz na jednu kúpnu zmluvu/účtenku.
8. V prípade nesprávnej alebo neúplnej registrácie vyzveme účastníka, aby údaje doplnil prostredníctvom emailu. Usporiadateľ nezodpovedá za prípadné nedoručenie týchto výziev, a ak sa registrácia nedoplní, nebude ani spracovaná. Účastník je zodpovedný za správnosť a úplnosť uvedených údajov.
9. Rezerváciu na konkrétny termín kurzu je možné zrušiť najneskôr 48 hodín pred jeho začiatkom. Pri zrušení po 48 hodinách do začiatku konania kurzu, zaniká účastníkovi nárok na účasť na kurze a zmena termínu už nebude možná. Pri zrušení rezervácie do 48 hodín do začiatku kurzu sa účastník môže prihlásiť do iného kurzu, ak je to z kapacitných dôvodov možné.
10. Do predajnej akcie nebudú zahrnuté registrácie urobené mimo doby konania predajnej akcie alebo registrácie, ktoré neobsahujú všetky správne údaje, nespĺňajú daný formát alebo inak nespĺňajú podmienky predajnej akcie. Usporiadateľ predajnej akcie si vyhradzuje právo na konečné posúdenie registrácií. Účastník predajnej akcie je povinný uschovať originál kúpnej zmluvy/účtenky – doklad o zaplatení akciového výrobku za účelom overenia nákupu (ďalej len “účtenka”). Ak na základe prípadnej výzvy usporiadateľa nepredloží kúpnu zmluvu/účtenku o zaplatení akciového výrobku, ktorá spĺňa podmienky týchto pravidiel, t. j. so zhodnými údajmi uvedenými v registračnom formulári, bude z predajnej akcie vylúčený bez nároku na bonus. Zákazník súhlasí s elektronickým posielaním dokumentov (daňových dokladov).
11. V prípade akýchkoľvek otázok alebo problémov kontaktujte poverenú spoločnosť prostredníctvom emailu electrolux@mcc.sk
12. Podmienkou poskytnutia plnenia v rámci tejto predajnej akcie je dostatočná kapacita kurzov varenia. Pri nedostatku kapacity nevzniká účastníkovi nárok na účasť na kurze varenia.

**6. SÚHLAS SO SPRACOVANÍM OSOBNÝCH ÚDAJOV A OSOBNOSTNÉ PRÁVA**

6.1. Účasťou v predajnej akcii vyjadruje účastník súhlas s pravidlami predajnej akcie a zaväzuje sa úplne ich dodržiavať. Účastník v súlade so znením Nariadenia EÚ 2016/679 udelil súhlas so spracovaním poskytnutých osobných údajov v zmysle znení Súhlasu so spracovaním osobných údajov dostupných na vyššie uvedenej stránke pod odkazom v texte potvrdzovacieho poľa registračného formulára.

6.2. Účastníci predajnej akcie výslovne súhlasia s tým, že usporiadateľ predajnej akcie je oprávnený využiť v súlade s s ust. § 12 zákona č. 40/1964 Z.z., občianského zákonníka, bezúplatne meno, priezvisko a mesto bydliska v médiách (vrátane internetu) propagačných a reklamných materiáloch spoločnosti v súvislosti s touto predajnou akciou a ním poskytovaných služieb s tým, že môžu byť vytvorené a zverejnené zvukové aj obrazové záznamy účastníkov predajnej akcie, a to počas 5 rokov od ukončenia predajnej akcie.

6.3. Účasťou v predajnej akcii účastník súhlasí so spracovaním všetkých ním poskytnutých osobných údajov v rámci tejto predajnej akcie (ďalej len „údaje“) v databáze spoločnosti Electrolux Electrolux Slovakia s.r.o., so sídlom na Galvaniho 17/B, 821 04 Bratislava, IČO: 31 358 446, ktorá je správcom údajov (ďalej v tomto odstavci len Prevádzkovateľ“), a s ich následným spracovaním povereným spracovateľom, najmä spoločnosťou Media & Communication Consulting, s.r.o., so sídlom: Liptovská 2/A, 821 09 Bratislava – mestská časť Ružinov, IČO 35 900 393.

6.4. Poučenie o právach účastníka

Účastník má právo na základe písomnej žiadosti od Prevádzkovateľa vyžadovať:

a) potvrdenie, či sú alebo nie údaje o ňom spracúvané,

b) zoznam jej údajov, ktoré sú predmetom spracúvania,

c) opravu alebo likvidáciu svojich nesprávnych, neúplných alebo neaktuálnych údajov, ktoré sú predmetom spracúvania,

d) likvidáciu údajov, ktorých účel spracúvania sa skončil; ak sú predmetom spracúvania úradné doklady obsahujúce údaje, môže požiadať o ich vrátenie

e) likvidáciu jej údajov, ktoré sú predmetom spracúvania, ak došlo k porušeniu zákona,

f) blokovanie jej údajov z dôvodu odvolania súhlasu.

6.5. Porušenie práv účastníka

V prípade porušenia zákonných práv účastníka zo strany Prevádzkovateľa sa Dotknutá osoba môže obrátiť na Úrad na ochranu osobných údajov Slovenskej republiky.

## 7. ****ZÁVEREČNÉ USTANOVENIA****

Usporiadateľ nenesie zodpovednosť za priame alebo nepriame škody v súvislosti s účasťou na predajnej akcii. Osoby, ktoré nespĺňajú podmienky pre účasť na predajnej akcii alebo konajúce v rozpore s pravidlami, nebudú zaradené do predajnej akcie. Usporiadateľ si vyhradzuje právo bez udania dôvodu vylúčiť účastníka predajnej akcie, ktorého správanie vykazuje známky nekalého alebo podvodného konania. Usporiadateľ predajnej akcie nie je zodpovedný za akékoľvek technické problémy v súvislosti s účasťou na predajnej akcii. Usporiadateľ si vyhradzuje právo predajnú akciu skrátiť, prerušiť, zrušiť alebo zmeniť jej pravidlá. Ak dôjde k zmenám v podmienkach a pravidlách predajnej akcie, bude TOTO oznámené na [www.aeg.sk/Plan--Design/Series/Pecieme-v-pare/](http://www.aeg.sk/Plan--Design/Series/Pecieme-v-pare/) , kde sú k dispozícii aktuálne účinné pravidlá predajnej akcie. Takáto zmena nadobúda účinnosť zverejnením podľa predchádzajúcej vety. Usporiadateľ predajnej akcie si vyhradzuje právo na konečné posúdenie splnenia alebo nesplnenia podmienok stanovených na získanie bonusu v rámci predajnej akcie.